Številka: 03226-3/2016-3

Datum: 16. 3. 2016

## ZAPISNIK

15. seje Sveta za varstvo pravic najemnikov stanovanj v Mestni občini Ljubljana (v nadaljevanju: Svet), ki je bila v torek, 15. marca 2016.

Seja je potekala v Klubu 15, Magistrat, Mestni trg 1, Ljubljana.

Sejo je vodil podpredsednik Anej Korsika.

Na seji so bili navzoči članice in člani Sveta (v nadaljevanju: člani):

Anej Korsika, Domen Lorencin, Marjana Vidmar, Alijana Lepšina, Marko Aškerc in Dušan Milič.

Seje so se opravičili:Nataša Hozjan Breznjik

Na seji so bili navzoči tudi: Boris Kaučič iz MOL – SODMS

Seja se je pričela ob 16.45 uri ob navzočnosti 5 članov.

Podpredsednik je pozdravil vse navzoče.

S sklicem seje so člani prejeli predlog dnevnega reda 15. seje Sveta:

1. Potrditev zapisnika 14. Seje Sveta za varstvo pravic najemnikov stanovanj v MOL
2. Tekoče zadeve na področju varstva pravic najemnikov stanovanj v MOL
3. Razno

Predsedujoči je dal na glasovanje dnevni red:

**PREDLOG SKLEPA:**

**Svet za varstvo pravic najemnikov stanovanj v Mestni občini Ljubljana sprejme predlog dnevnega reda 15. seje Sveta.**

Navzočih je bilo 6 članov.

Za je glasovalo 6 članov. Proti ni glasoval nihče.

Predlog dnevnega reda **je bil** sprejet.

**AD 1**

Predsedujoči je krajše predstavil zapisnik prejšnje seje Sveta. Sekretar sveta je dopolnil predsedujočega ter krajše povzel dogovorjeno in zapisano. Pripomb na zapisnik ni bilo.

Nato je predsedujoči dal na glasovanje predlog sklepa.

**PREDLOG SKLEPA:**

**Potrdi se zapisnik 14. seje Sveta za varstvo pravic najemnikov stanovanj v Mestni občini Ljubljana.**

Navzočih je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**AD 2**

Predsedujoči je krajše predstavil potrebo današnjega sklica.

Predsedujoči je prepustil besedo tajniku in skrbniku pogodbe med MOL in ZNS. Sekretar sveta je krajše predstavil Resolucijo Strategije Nacionalnega stanovanjskega programa Slovenije 2015 – 2025 iz zornega kota zagotavljanja stanovanj in programskih željah dokumenta.

Razpravljali so: Anej Korsika, Domen Lorencin, Marjana Vidmar, Alijana Lepšina, Marko Aškerc, Dušan Milič in Boris Kaučič.

Razprava je potekala o Resoluciji o Nacionalnem stanovanjskem programu 2015 – 2025. O RNBNB portalu in oddaji stanovanj, o ZNS, o naslednjem razpisu MOL za pravno svetovanje, o podjetju Uber – taksiji, o Letališču Ljubljana, o stanovanjski inšpekciji, o mladinski stanovanjski politiki, o ZPE in udejanjanju SVPNS V MOL

Dogovorjeno je bilo, da se na urednico Glasila Ljubljane, ga. Nada Šumi, pošlje dopis za morebiten članek o stanovanjski politiki za mlade. Članek bo pripravil predsednik Sveta, ostali člani in članice vabljeni k sodelovanju. Okvirno bi imel članek cca 2000 znakov.

Prisotni so se strinjali s predlaganim.

**AD 3**

Razpravljali so: Anej Korsika, Domen Lorencin, Marjana Vidmar, Alijana Lepšina, Marko Aškerc, Dušan Milič in Boris Kaučič.

Glede naslednjega sestanka Sveta je bilo dogovorjeno, da se le ta skliče za 12. 4. 2016 ob 16.30 (Klub 15) - okvirno.

Pogovor je stekel o otvoritvi projekta Dolgi most v maju oz. juniju 2016 ter o naslednjem 17. Javnem razpisu za neprofitna stanovanja JSS MOL.

Seja je bila končana ob 18.30 uri.

|  |  |
| --- | --- |
| Zapisal: *Boris KAUČIČ*Višji svetovalec III | *Anej Korsika*Predsednik: |